National Gallery

National Gallery, det britiske nasjonalgalleriet, er eit nasjonalt kunstgalleri som ligg på Trafalgar Square i London i Storbritannia. Det blei grunnlagt i 1824 og har ei samling på over 2300 måleri frå midten av 1200-talet fram til 1900. Om galleriet Galleriet er ein nullprofittorganisasjon som ikkje er registrrert hos eller underlagt kontrollen til Charity Commission for England and Wales, sidan det fell under kontrollen til det britiske departementet for kultur, media og sport. Samlingane til galleriet tilhøyrer innbyggjarane i Storbritannia. Tilgang til hovudsamlinga er gratis, medan ein tek inngangspengar for visse spesialutstillingar. I motsetning til liknande kunstmuseum på det europeiske fastlandet, blei ikkje National Gallery oppretta for å nasjonalisera ei eksisterande kunstsamling som tilhøyrde dei kongelege eller eit fyrstehus. Det blei til då den britiske regjeringa kjøpte 38 måleri frå John Julius Angerstein sine arvingar i 1824. Angerstein var ein forsikringsmeklar og kunstmesén. Etter dette kjøpet blei samlingane til museet hovudsakleg forma av dei første direktørane det hadde, der den best kjent er sir Charles Lock Eastlake, og av private gåver som til saman utgjer to tredelar av samlingane. Storleiken på den totale samlinga er liten samanlikna med mange europeiske nasjonalgalleri, men ho er encyklopedisk i utstrekkinga si; dei fleste betydelege utviklingar i kunsten til vesten «frå Giotto til Cézanne» er representerte med viktige verk. Tidlegare blei det sagt at dette nasjonalgalleriet var blant dei få som hadde alle verka sine fast utstilt, men dette er ikkje lenger tilfellet. Den noverande bygningen er den tredje som husar kunsten til galleriet. Han blei utforma av William Wilkins i tidsrommet 1832-1838. Berre fasaden som er vend mot Trafalgar Square er stort sett uforandra sidan bygningen blei oppført, medan resten av han er blitt utvida stykke for stykke i løpet av åra nasjonalgalleriet har eksistert. Wilkins-bygningen er ofte blitt kritisert som estetiske ufullkommen og å vera for liten, noko som førte til at Tate Gallery for britisk kunst blei skipa i 1897. Sainsbury-fløya, ei utviding mot vest er teikna av arkitektane Robert Venturi og Denise Scott Brown, er eit kjent døme på postmodernistisk arkitektur i Storbritannia. Høgdepunkt i samlingane Liste over høgdepunkt Paolo Uccello: Slaget ved San Romano Piero della Francesca: Jesu dåp Jan van Eyck: Arnolfini-portrettet Sandro Botticelli: Venus og Mars Leonardo da Vinci: Madonna i grotta Rafael: Portrett av pave Julius II, La Madonna dei garofani Titian: Bacchus og Ariadne, Aktaions død Hans Holbein den yngre: Ambassadørane Caravaggio: Gutt biten av ei øgle, Måltidet i Emmaus, Salome med hovudet til Johannes døyparen Peter Paul Rubens: Le Chapeau de Paille, Paris' dom (to versjonar), Diego Velázquez: Venus og spegelen Anton van Dyck: Portrett av Karl I til hest Rembrandt: Belsazars gjestebud, to sjølvportrett Canaletto: Ein regatta på Grand Canal William Hogarth: Marriage à-la-Mode Thomas Gainsborough: Mr and Mrs Andrews Joseph Wright of Derby: Eit eksperiment med ein fugl i luftpumpen J.M.W. Turner: Rain, Steam and Speed John Constable: The Hay Wain Paul Cézanne: Les Grandes Beigneuses Claude Monet: Vannliljedammen, Themsen nedanfor Westminster Pierre-Auguste Renoir: Paraplyane Georges Seurat: Badestad ved Asnières Vincent van Gogh: Solsikker, Van Goghs stol, Kveiteåker med sypressar Galleri Høgdepunkt Nederlandsk måleri Engelsk måleri Flamsk måleri Fransk måleri Tysk måleri Italiensk måleri Spansk måleri Kjelder Bakgrunnsstoff Offisiell nettstad